cyanic-selkie/wikianc huggingface dataset:
Patrick Yetman
I Norge er han mest kjent for sitt spill for Storhamar Dragons hvor han spilte i 2005/06 og scoret 46 mål på 50 kamper i serie- og sluttspill. Han scoret også i 14 kamper på rad og noterte seg for målpoeng i 19 kamper på rad, begge er klubbrekord i Storhamar.
Arild Engh
Ole Ivars
• Som i himmelen (2008)
Patrick Yetman
Den gode sesongen ble lagt merke til og han ble kåret til månedens spiller i Europa for januar 2006 av nettstedet Eurohockey.net. Han fikk også en try-out kontrakt med NHL-laget Vancouver Canucks den påfølgende sesongen og spilte fire kamper for deres farmerlag, før han returnerte til europeisk hockey og spilte resten av sesongen for finske Pelicans.
Arild Engh
Ole Ivars
• Bare går og tar en øl (2009)
Patrick Yetman
I 2007 signerte han for Modo i den svenske Elitserien. På grunn av artistskattregler som forhindret ham i å være i Sverige i mer enn seks måneder av et kalenderår, ble han lånt ut til Storhamar og spilte 11 kamper i begynnelsen av sesongen før han tilsluttet seg Modo. Også året etter spilte han for Storhamar på et tilsvarende utlån og spilte åtte kamper før han returnerte til Modo.
Arild Engh
Ole Ivars
• Damene i kassa (2010)
Patrick Yetman
Sesongen 2009-10 spilte han for Södertälje SK i Sverige.
Arild Engh
Ole Ivars
• Jippi, jippi, jeg er blid (2015)
Presentasjonslaget
Presentasjonslaget er det sjette av de sju lagene i OSI-modellen. Det utfører tjenester for applikasjonslaget og benytter seg av tjenestene på sesjonslaget.
Presentasjonslaget er ansvarlig for leveringen og formateringen av informasjon for videre bearbeidelse og fremvisning på applikasjonslaget. Det avlaster applikasjonslaget for bekymringer angående syntaksforskjeller i datarepresentasjonen mellom sluttbrukersystemer. Et eksempel på en presentasjonstjeneste er å konvertere en EBCDIC-kodet tekstfil til en ASCII-kodet fil.
Presentasjonslaget er det første laget hvor man begynner å tenke på hva som sendes på et mer avansert nivå enn bare en masse nuller og enere. Dette laget tar seg av ting som hvordan tekststrenger er representert, som om lengden på en tekst angis først (slik Visual Basic gjør det) eller om slutten på teksten markeres med et spesielt tegn (slik C++ gjør det). Andre eksempler er hvordan video skal overføres og hvordan objektene i objektorientert programmering skal forvandles til en strøm av bytes. Tanken er at applikasjonslaget bare skal kunne angi dataene som skal overføres, og presentasjonslaget vil ta seg av resten.
Kryptering blir vanligvis utført på dette laget, men det kan også gjøres på applikasjons-, sesjons-, transport- eller nettverkslaget. Det er forskjellige fordeler og ulemper med å implementere kryptering på hvert av lagene.
I mange applikasjoner og protokoller skilles det ikke mellom presentasjonslaget og applikasjonslaget. HTTP for eksempel er vanligvis betraktet som en applikasjonslagprotokoll, men dekker presentasjonslagsaspekter slik som evnen til å identifisere tegnsett for korrekt konvertering, som da gjøres på applikasjonslaget.
Platina
Platina er et grunnstoff med atomsymbol Pt og atomnummer 78. ISO 4217 koden er XPT. Atommassen (u) er 195,1.
Historie
Platina (fra spansk platina, et diminutiv av plata «sølv») var kjent av de innfødte i Sør-Amerika før de første europeerne kom til kontinentet. Det er også funnet spor av platina i 3000 år gamle egyptiske smykker. De første europeiske nedtegnelser om stoffet kom fra den italienske humanisten Julius Caesar Scaliger. Han beskrev i 1557 et mystisk hvitt metall som ikke lot seg smelte med datidens teknologi.
I 1748 offentliggjorde den spanske admiralen Antonio de Ulloa en utførlig rapport om egenskapene til dette metallet. Ulloa var på en geografisk ekspedisjon til Peru da han undersøkte metallet platina del pinto som forekom sammen med gull i Ny-Grenada. På hjemreisen ble han tatt til fange av britiske kaperskip og tatt med til England som fange. Selv om han ble godt behandlet, og til og med ble medlem av the Royal Society i London, var han forhindret fra å publisere rapporten sin før han ble løslatt i 1748. 7 år tidligere (1741) hadde Charles Wood isolert grunnstoffet platina, uavhengig av Ulloa. I 1819 ble store platina-forekomster oppdaget i Russland, som frem til århundreskiftet sto for 90% av verdensproduksjonen.
Fra 1875 til 1960 ble lengden av en meter definert av en stang med legering av 90% platina og 10% iridium målt ved 0° C.
Egenskaper
Platina er et mykt, smibart, formbart, sølvhvitt transisjonsmetall som er svært korrosjonsbestandig. Det oksiderer ikke i luft men angripes av cyanider, halogener, svovel og lut, men løses ikke opp av hverken saltsyre eller salpetersyre. Varmt kongevann løser imidlertid opp platina. Det tåler høye temperaturer og har stabile elektriske egenskaper. Platina har katalytiske egenskaper og er paramagnetisk (magnetiseres i et magnetfelt, men kan ikke gjøres til permanentmagnet). I pulverform er platina lettantennelig.
Isotoper
Naturlig forekommende platina består av 6 isotoper, hvorav 5 er stabile: 192Pt (0,782%), 194Pt (32,967%), 195Pt (33,832%), 196Pt (25,242%) og 198Pt (7,163%), og én er ustabil (og dermed radioaktiv): 190Pt (0,014%) med halveringstid 6,501 × 1011 år. I tillegg finnes 31 kunstig fremstilte ustabile isotoper, hvorav de mest stabile er: 193Pt med halveringstid 50 år, 188Pt med halveringstid 10,2 døgn, 193m1Pt med halveringstid 4,33 døgn, 195m1Pt med halveringstid 4,02 døgn, 191Pt med halveringstid 2,802 døgn og 202Pt med halveringstid 44 timer. De resterende isotopene har alle halveringstider kortere enn ett døgn, og de fleste kortere enn én time.
CAS-nummer: 7440-06-4
Forekomst
Platina forekommer i ren form naturlig, men finnes oftest sammen med andre metaller i forskjellige mineraler som sperrylitt (PtAs2) som forekommer sammen med nikkel-malm i Sudbury-regionen i Ontario, Canada, og platinasulfidet cooperitt i Gauteng-provinsen i Sør-Afrika. Platina finnes også i sedimentære bergarter og avsetninger i Witwatersrand i Sør-Afrika, Uralfjellene i Russland og i Montana, USA. I Norge finnes platina blant annet i ultrabasiske bergarter på Leka og som spredte korn i gullførende elvesand i Finnmark.
Anvendelse
Platina blir ofte brukt i smykker (stemplet Pt). Disse er ikke hardere enn gullsmykker, men metallet har en seigere kvalitet og høyere egenvekt.
På grunn av utmerket motstandsdyktighet mot korrosjon, høyt smeltepunkt og stor katalytisk effekt, har platina og platinalegeringer mange viktige anvendelser i industrien. Platina brukes for eksempel i den elektriske industrien til fremstilling av temperatursensorer (Pt100, Pt1000), elektriske kontakter og elektroder til forskjellig bruk. Det brukes i glassindustrien til utstyr ved glass-smelting.
I den kjemiske industri brukes platina i katalysatorer (for eksempel i fremstilling av salpetersyre). Det brukes også i katalysatorer i bensinmotorers eksossystem.
I flyindustrien brukes platina til tenningsutstyr i gassturbiner. Platina anvendes også til elektroder for tennplugger i forbrenningsmotorer.
Nizam
Nizam (som nizam-ul-mulk av Hyderabad: telugu: నిజాం-ఉల్-ముల్క్ అఫ్ హైదరాబాద్; urdu: نظام-ال-ملک وف حیدرآباد; marathi: निझाम-उल-मुल्क ए हैदराबाद; kannada: ನಿಜ್ಯಮ್-ಉಲ್-ಮುಲ್ಕ್ ಆಫ್ ಹೈದರಾಬಾದ್; persisk: نظام-ال-ملک اف حیدرآباد‎) er en indisk fyrstetittel. Ordet kommer fra arabisk og betyr orden eller ordning, system. Fra arabisk er ordet innlånt av persisk, urdu og andre språk. Ordet er benyttet som tittel, men kan også brukes som navn.
Tittelen nizam ble benyttet om høytstående embetsmenn i Mogulriket, det muslimske riket som dominerte India fram til 1857. Nizam er også benyttet som fyrstetittel. Herskeren over staten Hyderabad, den største av de indiske fyrstestatene, bar tittelen nizam, etter å ha blitt guvernør av Deccan i 1720. Tittelen gikk så over til å bli en fyrstetittel, særlig i tiden Ali Khan hersket (1762–1803). Den fullstendige tittelen til herskerne av Hyderabad var nizam al-mulk (rikets ordner).
Liste over nizamer av Hyderabad
Herskerne i fyrstestaten Hyderabad bar tittelen nizam:
Referanser
निजामशाही
Estació del Nord
Estació del Nord er en bussterminal i den katalanske byen Barcelona. Den var tidligere en jernbanestasjon, og ble bygd om til bussterminal i forbindelse med sommer-OL 1992. Den ligger like ved Arc de Triomf i distriktet Eixample. Ved siden av bussterminalen ligger det en park som er oppkalt etter den, Parc de l'Estació del Nord.
Ronnie Carroll
Ronnie Carroll (født Ronald Cleghorn 18. august 1934 i Belfast i Nord-Irland, død 13. april 2015 i London i England) var en nordirsk sanger, underholder og politiker. Han representerte Storbritannia i Eurovision Song Contest 1962 og 1963.
Bakgrunn
Carroll ble født Ronald Cleghorn i Belfast i Nord-Irland i 1934, som sønn av en rørlegger. Han fikk sin første hitsingel i 1956 med «Walk Hand in Hand» på Philips Records.
Han er den eneste sangeren som har representert Storbritannia i Eurovision Song Contest to år på rad. Etter å ha deltatt i den britiske finalen i 1960 med sangen «Girl with a Curl», vant han konkurransen i 1962 og representerte Storbritannia i Eurovision samme år med sangen «Ring-A-Ding Girl». Han endte på delt fjerdeplass, og fikk en ny fjerdeplass da han deltok på nytt i 1963 med «Say Wonderful Things». I samme periode fikk han to topp ti-hiter på den britiske hitlisten: en tredjeplass med «Roses Are Red (My Love)» i 1962 og en sjetteplass med Eurovision-bidraget «Say Wonderful Things» i 1963. Han klarte imidlertid ikke å følge opp suksessen og kom ikke inn på den britiske singellisten siden. Han jobbet siden som underholder på ulike cruiseskip, blant annet om bord på MS «Queen Elizabeth 2» sammen med John Marcangelo som var trommeslager i Ronnie Carroll Orchestra. Han spilte også rollen som popmusikeren «Ronnie» i filmen Man in the Dark (1965).
I 2005 slapp han comeback-albumet, Back on Song.
Steven Ogg
Steven Ogg (født 4. november 1973 i Calgary, Alberta, Canada) er en canadisk skuespiller. Han er mest kjent for sin rolle som Trevor Philips i videospillet  Grand Theft Auto V  og Simon i The Walking Dead. Han har også dukket opp i TV-serier som Better Call Saul, Law & Order, Person of Interest, Broad City og Westworld.
Ronnie Carroll
Politisk karriere
Carroll stilte til valg i hjemkretsen sin, Hampstead and Highgate, i parlamentsvalget i Storbritannia 1997 – samt suppleringsvalget i Uxbridge samme år. Han stilte til valg som representant for Rainbow Alliance. Han var også på valg i suppleringsvalget i Haltemprice and Howden i 2008, som kandidat for sitt eget parti, Make Politicians History. Han fikk kun 29 stemmer, selv om han på forhånd hadde sagt at han prøvde å få null stemmer og deretter havne i historiebøkene.
Under parlamentsvalget i 2015 prøvde han på nytt å stille til valg – under navnet «The Eurovisionary Carroll». Fristen for å stille til valg var 9. april 2015, kun fire dager før han døde. Valget var imidlertid først 7. mai, men valgloven gjorde at avdøde Carroll likevel stilte til valg. I valget fikk han 113 stemmer og endte som nummer seks av syv kandidater i valgkretsen Hampstead and Kilburn.
Privatliv
Han møtte sin første kone, Millicent Martin, på jobb i et varieté-teater, og paret var gift fra 1958 til 1965. Han var senere gift med olympiske løperen June Paul, som han drev en nattklubb med i Grenada. Nattklubben gikk imidlertid dårlig, og Carroll ble slått konkurs i 1974. Samtidig ble ekteskapet med Paul oppløst. Carroll giftet seg senere for tredje gang, med sørafrikansk-fødte Glenda Kentridge.
Mot slutten av livet bodde han i Hampstead, nord i London, og var stadig på luften i innringer-programmer på radiokanalen BBC London 94.9. Han døde i London 13. april 2015 etter kort tids sykdom. Han ble 80 år. Han etterlot seg to sønner med June Paul og en datter og sønn med Glenda Kentridge.
Singler
Oversikt over singler utgitt av Carroll, med plassering på den britiske singellisten:
John Angelo Hansen
John Angelo Valdemar Østergaard Hansen (født 24. juni 1924, død 12. januar 1990) var en dansk fotballspiller som deltok i de olympiske leker 1948 i London.
Økologisk landbruk
Økologisk landbruk er en driftsform for landbruket hvor det settes spesielle krav og begrensninger for produksjonen, eksempelvis ved ikke å bruke kunstig gjødsel og syntetiske plantevernmidler, og til velferden i husdyrproduksjonen. Begrepet står i sammenheng med jord og biotoper som dekkes av den vitenskapelige disiplinen økologi.
John Angelo Hansen
Hansen vant en olympisk bronsemedalje i fotball under Sommer-OL 1948 i London. Han var med på det danske laget som kom på tredjeplass i fotballturneringen bak Sverige og Jugoslavia. Danmark vant åttendedelsfinalen med 3-1 over Egypt og i kvartfinalen beseiret de med 5-3. De tapte semifinalen med 2-4 mot Sverige men de vant bronsefinalen over Storbritannia med 5-3.
Økologisk landbruk
Antall gårdsbruk og dyrket areal i Norge som drives etter prinsippene for økologisk landbruk har minket med ca 18 % i løpet av 2010-tallet. Per 2019 var 1850 av de 39 000 gårdsbruk i Norge denne driftsformen. Arealmessig utgjør det 410 000 daa ferdig omlagt jord (ca. 40 000 lå per 2019 i karens, dvs omlegging). Av Norges ca. 10 000 000 daa dyrka jord utgjør økologisk areal 4,2 %. Regjeringen har satt som mål at 15 % av produksjon og forbruket skal være økologisk innen 2020.
John Angelo Hansen
Som flere andre fra det danske bronselaget ble Hansen profesjonell fotballspiller i Italia. Han spilte i Juventus FC 1949-54 og i SS Lazio 1955-56. Hansen spilte seks sesonger for Juventus i alt 187 kamper og scoret 124 mål for klubben.
Økologisk landbruk
Påstander om at økologisk mat er sunnere eller generelt bedre for naturmiljøet er utbredte, men har lite vitenskapelig grunnlag. Ifølge Vitenskapskomiteen for mattrygghet er det ikke grunnlag for å påstå at økologisk mat er bedre eller dårligere for helsen enn konvensjonelt produsert mat. Det er heller ikke grunnlag for å påstå det er forskjeller i nivået av miljøgifter mellom økologisk og konvensjonelt dyrkede matplanter. Ifølge en kunnskapsoppsummering av Livsmedelsverket er økologisk matproduksjon heller ikke mer miljøvennlig enn konvensjonelt landbruk når miljøkonsekvenser i hele produksjonskjeden sammenlignes.
Idébakgrunn
Økologisk landbruk bygger på et syn som omfatter både de økologiske, økonomiske og sosiale sidene ved produksjonen. Rudolf Steiner var blant de første som la fram tanker om økologisk landbruk, i dag kjent som biodynamisk landbruk.
Målet er å skape et bærekraftig og vedvarende agro-økosystem som er basert på mest mulig lokale og fornybare ressurser. Økologiske produkter er framstilt uten bruk av lettløselig mineralgjødsel (kunstgjødsel) og uten bruk av kjemiske/syntetiske plantevernmidler. Det betyr at næringsstoffene tilføres som organisk gjødsel enten i form av husdyrgjødsel eller gjennom grønngjødsel og kompost. Kløver er motoren i økologisk landbruk fordi den har evnen til å fiksere nitrogen fra luften (biologisk nitrogenfiksering).
Økologisk landbruk bygger på føre-var-prinsippet basert på påstander om at vi ikke kjenner til alle bivirkningene ved bruken av kjemiske og syntetiske plantevernmidler og kunstgjødsel, hverken på miljøet eller på vår egen helse.
Det er ikke lov å bruke genetisk modifiserte organismer (GMO) og produkter i økologisk produksjon.
Godkjenning og merking
Betegnelsen Økologisk, brukt i markedsføringssammenheng, er beskyttet og kan kun brukes dersom produktet er produsert og kontrollert i henhold til økologiforskriften. Gjennom EØS-avtalen er EUs Rådsforordninger for økologisk landbruk gjort gjeldende i Norge og danner grunnlaget for Økologiforskriften som er fastsatt av Landbruks- og matdepartementet. Debio har gjennom Mattilsynet fått oppgave som kontrollorgan og godkjenner for bruk av betegnelsen økologisk og tilhørende merking.
Debios Ø-merket gir forbrukeren en trygghet for at varen er produsert etter regelverket for økologisk produksjon.
Ø-merket brukes både på norske og importerte, økologiske produkter. Importerte produkter skal være produsert og behandlet etter tilsvarende krav som gjelder for norsk økologisk produksjon, foredling og omsetning.
Næringsstoffer
Det er lite som tyder på at økologisk mat er sunnere enn ikke-økologisk mat. Påstander om kvaliteten i økologiske produkter ligger først og fremst i at produksjonsformen oppfattes som mer miljøvennlig, samt at mange tror at sikkerheten i at det ikke er brukt syntetisk fremstilte plantevernmidler er høyere. Det er blitt påvist at økologisk dyrket mat inneholder mer antioksidanter, som plantenes immunforsvar er bygget opp av. Dette er forklart med at planten vokser naturlig (saktere) og dermed får bygget et sterkere immunforsvar. Studier har påvist at økologisk kjøtt, egg og melkeprodukter kan ha et høyere innhold av Omega-3-fettsyrer enn animalske produkter fra konvensjonell produksjon.
Dyrevelferd
Økologiforskriften og Debio stiller visse krav som angår dyrevelferd, for eksempel maksimalt antall dyr per dekar.
Forskriften inkluderer også krav om at kalver til melkekyr skal ha minimum tre døgn med dieperiode sammen med kua. I konvensjonell gårdsdrift blir mor og kalv separert i løpet av første døgn. Studier av Veterinærinstituttet antyder at kalver som tilbringer de første dagene med mor får dobbelt så høy tilvekst i perioden som de som skilles innen et døgn, i tillegg til å lære seg å spise kraftfôr tidligere.
Miljø og bærekraft
Tilhengerne av økologisk landbruk hevder gjerne at driften er mer miljøvennlig og bærekraftig enn konvensjonelt landbruk. For å få det store bildet må man imidlertid regne inn alle faktorer som påvirker miljøet. Naturlige plantevernmidler som er tillatt i økologisk landbruk er ikke nødvendigvis mindre toksiske enn syntetiske, og det kreves ofte større mengder av disse. For å få samme avling med økologisk landbruk kreves det større arealer enn ved konvensjonelt landbruk, noe som øker miljøbelastningen. Lavere holdbarhet på økologiske produkter og manglende betalingsvilje i befolkningen medfører også mer matsvinn, noe som ytterligere øker forskjellene i forholdet mellom konsumert produkt pr. areal. En global omlegging av alt landbruk til økologisk drift ville medføre en økning i klimagassutslipp, i tillegg til at verdens befolkning ikke kunne brødføs.
Økologisk landbruk i andre land
Av landene i Norden har Sverige høyeste andel av omlagt jordbruksareal til økologisk drift, fulgt av Finland. Sverige hadde også høyest andel av økologisk melkeproduksjon, fulgt av Danmark. Danmark hadde høyeste markedsandel av økologiske produkter, og høyeste omsetning av økologiske produkter per capita.
Største salg av økologiske varer hadde Sveits, fulgt av Danmark.
Italia, Spania og India var de største eksportlandene av økologiske landbruksvarer i 2020. USA, Tyskland og Frankrike hadde de største markedene.
Gabriel von Cappelen
Han var sønn til slekten Cappelens innvandrer til i Norge, fogden Johan von Cappelen (død 1688) som var gift med den norske Bodil (Boel) Ottesdatter (død 1693). Gabriel von Cappelen var gift med Maren Jørgensdatter (Neumann) (død 1688) og de er stamforeldre til den såkalte Fossesholmgrenen i slekten Cappelen. Blant deres barn var kjøpmann, senere brukseier og etatsråd Jørgen von Cappelen (død 1785) som fra 1763 eide hele Fossesholm-godset.
Gabriel von Cappelen startet sin virksomhet som kjøpmann og trelasthandler på Bragernes der han i 1713 var overformynder. Under krigen mot Sverige i 1716 hadde han og bl.a. broren Otto von Cappelen (død 1742) ansvar for provianten til hæren. Gabriel eide andeler i Fossesholm gård, gods, sagbruk m.v. sammen med svigerfaren Jørgen Poulsen (Neumann) (død 1709). Gabriel flyttet dit i 1740 og overdro sin eierandel i 1755 til sønnen Diderich von Cappelen (død (1762).
Cornelis Mahu
Cornelis Mahu (født 1613, død 1689) var en flamsk barokk maler som malte monokromatisk "frokost" (ontbijt) stilleben lik de som ble laget i Haarlem av nederlandske kunstnere slik som Pieter Claesz og Willem Claeszoon Heda.
Neil Peart
Neil Ellwood Peart (født 12. september 1952 i Hagersville i Ontario i Canada, død 7. januar 2020 i Santa Monica i California i USA ) var en canadisk musiker kjent som trommeslager og låtskriver i det progressive rockebandet Rush.
Bakgrunn
Neil Peart vokste opp i sørlige Ontario i Canada, med hovedambisjon om å bli en profesjonell musiker. Peart var 13 år gammel da han fikk sitt første trommesett. Etter hvert som han ble eldre droppet han ut av skolen for å kunne følge drømmen sin om å bli profesjonell trommeslager.
Etter en liten stund som boende i England for å fokusere på musikken, flyttet Peart tilbake til St. Catharines hvor han til slutt ble med i det Toronto-lokaliserte bandet Rush i 1974.
Karriere
Tidlig i karrieren hadde Pearts musikk røtter innen hardrock, inspirert av trommeslagere som Keith Moon og John Bonham, trommeslagere som var av de beste i den engelske rocken. Ettersom tiden gikk fikk musikken hans innflytelse fra jazz- og storband-musikanter som Gene Krupa og Buddy Rich. Peart var også en av elevene til jazz-instruktør Freddie Gruber. Hva angikk musikken fikk Peart mange priser for sine innspillinger, og ble ofte nevnt som en av de beste trommeslagerne i verden, grunnet sine tekniske ferdigheter.
I tillegg til å være musiker, var Peart også skribent. Peart skrev teksten til de fleste låtene til Rush. Han forfattet flere bøker, og hadde hovedansvar for tekstene til Rushs musikk. Gjennom årene ble Peart kjent for sin spesielle stil når det gjelder tekstskriving. Han varierte innholdet i tekstene med innhold som science fiction, fantasi, filosofi, og humanitære temaer.
Priser
Peart mottok følgende priser basert på leseravstemninger i magasinet Modern Drummer:
I 2013 ble Peart, som medlem av Rush, innvotert i Rock and Roll Hall of Fame.
Hurtigløp på skøyter under Vinter-OL for ungdom 2012
Hurtigløp på skøyter under Vinter-OL for ungdom 2012 ble avholdt på Olympia Eisstadion Innsbruck i tiden 14. til 20. januar 2012.
Deltagende land
Vertsnasjon (Østerrike)
Cicely Mary Barker
Cicely Mary Barker (født 28. juni 1895, død 16. februar 1973) ble født i Croydon i England. Hun er mest kjent for sine blomsteralv-akvareller. Som 15-åring begynte hun å selge sine arbeider, og etterhvert begynte hun å gi ut sine tegninger i bøker. C.M. Barker er mest kjent i England, men hennes blomsteralvmotiver er populære i hele verden.
Cicely Mary Barker studerte ved Croydon School of Art og døde på Worthing Hospital, 78 år gammel.
Bildene
C.M. Barker avbilder mest barn. Det sies at hennes søster jobbet i en barnehage, og at Cicely «lånte» barna og malte dem. Hun sydde kostymene selv. I unge år var hun sterkt påvirket av illustratøren Kate Greenaway, som voksen sa hun selv at hun var mest påvirket av Pre-rafaelittene. I den grad man kan finne en pre-rafaelittisk tendens i hennes bilder var det først og fremst den overflatiske engelske idyllen i legendariske motiv, men ikke den pre-rafaelittiske ånd.
Liu Xuqing
Liu Xuqing (født 15. august 1968), kinesisk softballspiller som deltok i de olympiske leker 1996 i Atlanta. Liu vant en olympisk sølvmedalje i softball under sommer-OL 1996 i Atlanta. Hun var med på det kinesiske laget som kom på andreplass i den første olympiske softballturneringen bak USA. Kina tapte finalen mot USA med 1 – 3. Liu spilte alle ti kampene i turneringen.
Helse, Mat & Livsstil
Magasinet fokuserer i mest på ernæring, og den redaksjonelle linje er i opposisjon mot myndighetenes offisielle helseråd. Det har i magasinet blitt publisert falsk informasjon om Covid-19, og redaktøren har gått ut med støtte til Svein Østviks opposisjon mot smitteverntiltak og massevaksinasjon. Da Nettavisen i september 2021 valgte å fjerne et debattinnlegg av førsteamanuensis Stig R. Wigestrand fordi det inneholdt faktafeil om koronavaksinasjon, fikk skribenten i stedet innlegget på trykk hos Helse, Mat & Livsstil.
Benito var tidligere redaktør i nettmagasinet Caluna som hadde en tilsvarende redaksjonell linje.
Edle Michalsen
Edle Alfhild Mathilde Michalsen (født 8. januar 1896, død 19. august 1962 i Oslo ) var en norsk forfatter og oversetter.
Familie
Hun var datter av grossist Erik Hexeberg og Anne Randine Sørbye. I 1927 giftet hun seg med juristen Fin Michalsen, og i 1928 fikk de datteren Tonje.
Forfatter og oversetter
Hun debuterte som barnebokforfatter høsten 1934 med boken Tre barn i en have. Boken hadde tegninger av forfatterens ektemann Fin Michalsen (1900-1972). Samme høst debuterte for øvrig Aimée Sommerfelt med barneboken Stopp tyven!
Edle Michalsen fikk blandede kritikker for sin debutbok. «Det er simpelthen en alldeles fortryllende liten fortelling for barn i alderen 6 til 11 år.» skrev anmelderen i avisen Smaalenenes Social-Demokrat, som mente at det også var «en bok som foreldre vil ha moro av å lese for de små, og som barna selv vil ta fat på på egen hånd, om de er så store at de kan lese». Arbeiderbladets kritiker var mer lunken: «Det er så mange gode momenter i boken og den kunde blitt en bok til å lese høit for de små slik de vilde like å høre den. Men det er den ikke skrevet muntlig nok til. Den forteller ikke. Den beskriver litt kjedelig de mange små oplevelser de tre barna har i den store tilgrodde haven.» Debutboken ble utgitt på nytt i 1942; omslaget til den nye utgaven var illustrert av Gerhard Gjerding.
Edle Michalsen utga ikke flere egne bøker, men oversatte senere noen barne- og ungdomsbøker til norsk.
Testosteron
Testosteron er et anabolt androgent steroidhormon som produseres primært i testiklene hos menn og i eggstokkene hos kvinner, og i mindre mengder i binyrebarken hos begge kjønn. Som alle andre steroidhormoner er testosteron et derivat av kolesterol. Videre er alle andre anabole androgene steroider (AAS) derivater av testosteron.
Testosteron er det dominerende androgenet hos menn og det primære mannlige kjønnshormonet. Det er sentralt for utviklingen av mannlige kjønnsorganer, stemmeskifte i puberteten, økt muskelmasse, skjeggvekst og øvrig kroppsbehåring. Det er også vesentlig for bl. a. seksualfunksjon, mental helse og beintetthet.
Om testosteron eller testosteronderivater tilføres kunstig slutter kroppen midlertidig å produsere testosteron selv. Ved avsluttet bruk av anabole steroider er det som hovedregel nødvendig med Nolvadex og/eller andre medikamenter mens egenproduksjonen skal opp igjen, ellers kan det få negative konsekvenser for helse og kroppskomposisjon. Ved bruk av anabole steroider er risikoen for permanent nedsatt egenproduksjon uansett også til stede hvilket kan nødvendiggjøre testosteronbruk resten av livet og bruk av HCG ved ønske om reproduksjon.
Syntetisk testosteron
Syntetisk testosteron er tilgjengelig i flere former. Det kan blant annet injisereres (oljebasert eller vannbasert), tas oralt som kapsler eller gnis inn i huden som gel. De mest vanlige esterne til oljebasert testosteron er propionat, enantat og cypionat. I tillegg finnes det blandingsprodukter som Sustanon, Andropen og Omnadren med forskjellige estere. Vannbasert testosteron kalles testosteron suspension. Det er populært blant idrettsutøvere fordi det har sporingstid på bare noen timer hvilket gjør det lett å bestå uannonserte dopingtester. Det har kort halveringstid hvilket nødvendiggjør daglige injeksjoner for å holde testosteronnivåene stabile, i motsetning til de fleste oljebaserte testosteron som injiseres med noen dagers mellomrom. Injeksjon av testosteron suspension gjøres subkutant og er mer smertefullt sammenlignet med oljer som injiseres intramuskulært.
Testosteron undekanoat i kapsler er mest kjent som Andriol. Det er oralt aktivt steroid, men siden det er innkapslet og ikke C17-alfa alkylkert går det via tynntarmen og lymfesystemet, og er ikke giftig for leveren. Andriol oppfører seg veldig annerledes enn øvrig syntetisk testosteron. Av ukjente årsaker ser det ikke ut til å øke østrogennivåene eller å gi vannretensjon. Andriol er svært mildt for blodfettprofilen, blodtrykket og prostata, og ser ikke ut til å øke antallet røde blodlegemer. Det etterlater ingen metabolitter, og 1-2 dager etter siste inntak vil man bestå en dopingprøve. Andriol er dermed populært blant idrettsutøvere, hvorav den mest kjente brukeren er Lance Armstrong. Det er imidlertid dyrt og vanskelig å få tak i sammenlignet med oljebasert testosteron, samt at det er svakere per mg. For å holde testosteronnivåene stabile bør inntaket spres utover dagen og tas sammen med mat.
Virkning og bivirkninger av testosterontilførsel
I studier ser man muskelvekst og reduksjon av kroppsfett uten å trene allerede ved doser på mellom 125 og 300 mg/uke for friske, unge menn med gjennomsnittlig testosteronnivå på 600 ng/dl. Merk at dette er apoteksvarer og at det som omsettes ulovlig som regel er av lavere kvalitet, hvilket vil nødvendiggjøre høyere doser for tilsvarende resultat. 600 mg/uke av ekte testosteron enantat skal gi testosteronnivåer på 2500-3000 ng/dl på blodprøver. Ved dobling av dosene ser man om lag 50 % raskere muskelvekst. Ved doser under gjennomsnittlig egenproduksjon (tilsvarende om lag 100 mg/uke testosteron enantat hvorav 70 mg er testosteron) ser man negative resultater ettersom kroppens egenproduksjon er undertrykt. Det ble ikke observert noen bivirkninger ved 600 mg/uke annet enn kviser og ømme brystvorter hos noen få. Hemoglobinverdiene øker proporsjonalt med dosen. HDL-kolesterolet kan påvirkes negativt ved høye doser, men svært lite sammenlignet med enkelte andre anabole steroider. Blodfettprofilen forøvrig, prostata og leverenzymene ser også ut til å påvirkes i liten grad.
Testosteron kan omdannes til det primære kvinnelige kjønnshormonet østrogen via aromatase. Konsekvensen av det kan bli at menn utvikler bryster. Dette kan imidlertid lett unngås ved bruk av f. eks. aromatasehemmere (AI) som Aromasin eller selektive østrogenreseptor modulatorer (SERM) som Nolvadex. Høyt østrogennivå er også forbundet med økt vannretensjon hvilket er vanlig ved testosteronbruk, og vannretensjon kan gi økt blodtrykk. For lavt østrogennivå kan imidlertid gi problemer med HDL-kolesterol og beinmineralisering. Testikkelkrymp forekommer (midlertidig) hos om lag en fjerdedel av de som bruker anabole steroider, men dette reverseres også ofte av Nolvadex.
En av primærmekanismene som gjør at testosteron og andre AAS gir muskelvekst er binding til androgenreseptorene inni muskelcellene hvilket frigir IGF-1 og øker proteinsyntesen. Trenbolon og Nandrolon har veldig sterk affinitet for androgenreseptorene, Winstrol, Halotestin, Dianabol og Anadrol har lav affinitet, mens testosteron ligger imellom ytterpunktene. Testosteron reduserer også nivåene av seksualhormonbindende globulin (SHBG) hvilket gir mer fritt testosteron.
Økt muskelmasse, eksplosivitet og styrke, redusert fettmasse, økt treningskapasitet og utholdenhet er sentrale grunner til at testosteron brukes i prestasjonsfremmende øyemed, mens økt seksualdrift kan være motivasjonen for andre. Testosteronbruk for damer vil sannsynligvis gi virilisering, og lavandrogene medikamenter som Anavar eller Primobolan vil dermed være å foretrekke. Testosteronnivået varierer normalt mellom 200 og 1200 ng/dl for menn og mellom 15 og 70 ng/dl for kvinner, og kvinner vil følgelig se effekt ved langt lavere doser enn menn.
Sørum Musikklag
Sørum Musikklag er et brassband med base i Lillestrøm.
Korpset, som ble stiftet 1. januar 1952, har deltatt i en rekke brassbandkonkurranser.
Applikasjonslaget
Applikasjonslaget er det sjuende av de sju lagene i OSI-modellen. Det forholder seg direkte til og utfører tjenester for applikasjonene. Laget benytter seg av tjenestene på presentasjonslaget.
Applikasjonslaget inneholder hjelpeprogrammer som tar seg av filoverføring, terminaloppkobling og e-post. Disse programmene sørger for at data kan utveksles mellom systemer uavhengig av hvordan dataene fremstilles på hvert enkelt system. For eksempel kan FTP overføre filer mellom Linux- og Windows-systemer selv om disse to bruker forskjellige filsystem.
Eksempler
• SMTP
• SNMP
• FTP
• XMPP
• Telnet
• FTAM
• APPC
• X.400
• SSH
• IRC
• AFP
• Lightweight Directory Access Protocol (LDAP)
• SIP
• AIM
• BitTorrent
Paal Kaasen
Paal Kaasen (født 14. november 1883 i Oslo, død 11. juli 1963 samme sted) var en norsk seiler som deltok i De olympiske leker i 1920 i Antwerpen.
Kaasen ble olympisk mester i seiling under Sommer-OL i 1920 i Antwerpen. Han vant sammen med Andreas Brecke og Ingolf Rød olympisk gull i klassen «6 meter type 1919» med den norske båten «Jo». Det var kun to båter i denne klassen, en norsk og en belgisk. «Jo» vant og den belgiske båten «Tan-Fe-Pah» kom på andre og siste plass.
Lethes
Lethes er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
Små, litt tettbygde, lyst brunspraglete trebukker med lange antenner. Kroppen er litt spoleformet. Antennene er tynne og noe lengre enn kroppen. Pronotum er mye bredere enn langt, rundet. Dekkvingene er litt rundede.
Levevis
Larvene lever i død ved.
Utbredelse
Slekten er utbredt på Cuba og Hispaniola.
Michael Sorkin
Michael D. Sorkin (født 2. august 1948 i Washington, DC i USA, død 26. mars 2020 i New York City) var en amerikansk arkitekt, forfatter og professor.
Sorkin tok bachelorgraden ved University of Chicago i 1970, og mastergraden i arkitektur ved Massachusetts Institute of Technology. Sorkin tok også mastergraden i engelsk ved Columbia University.
Sorkin var anmeldte arkitektur for The Village Voice i 1980-årene og skrev mange artikler og bøker om samtidsarkitektur, design, byplanlegging og «demokratisk arkitektur».
Sorkin var co-president for Institute for Urban Design og visepresident for Urban Design Forum i New York.
Sorkin døde 26. mars 2020 av covid-19 i New York City, 71 år gammel.
Thomas Fincke
Thomas Fincke (også Finkius, på tysk Finck; født 6. januar 1561 i Flensburg i hertugdømmet Slesvig, død 24. april 1656 i København) var en dansk-tysk professor i medisin og matematikk.
Liv og virke
Thomas Fincke var sønn av Anna Thorsmede og rådmann Jacob Fincke, en velutdannet mann og elev av Philipp Melanchthon. Etter fullført skolegang på begynte Thomas Fincke på universitetet i Strasbourg  i 1577. Her studerte han i fem år, med blant andre og Conrad Dasypodius som lærere. Deretter hadde han i løpet av et år korte opphold ved universitetene i Heidelberg, Jena, Wittenberg og Leipzig. I løpet av denne tiden studerte han matematikk, retorikk og andre filosofiske emner.
Etter et opphold på hjemstedet, vendte han seg til Universitetet i Basel der han publiserte Geometriae rotundi libri XIV (1583), som ble et utbredt og anerkjent verk. Det var i denne boken han introduserte navnene på de trigonometriske funksjonene tangens og secans.
Nå fulgte medisinske studier i Padova, Pisa, Firenze og andre steder. I 1587 ble han utnevnt til livlege for hertug Philip av Slesvig-Holsten-Gottorp på Gottorp slott. Hertugen døde allerede i 1590 og Fincke fikk i 1591 et professorat i matematikk ved Københavns Universitet. I 1602 ble han retorikkprofessor og året etter professor i medisin. Dette professoratet hadde han livet ut og lengre enn noen annen; riktignok holdt han ikke forelesninger etter 1641.
Den danske legen og naturvitenskapsmannen Ole Worm var gift med Finckes datter Dorothea.
Søren Christensen (fotballspiller)
Søren Ejlersgård Christensen (født 29. juni 1986 i Døllefjelde) er en dansk fotballspiller som spiller for FK Haugesund som midtbanespiller. Christensen har spilt 50 aldersbestemte landskamper for seks forskjellige aldersgrupper. Den 6. desember 2011 ble han tatt ut til en vinterturnering i Thailand for det danske landslaget.
Byford Dolphin-ulykken i 1983
Den 5. november 1983 kl 04.00 skjedde en ulykke på dykkesystemet ombord i borefartøyet Byford Dolphin. Ulykken kostet fem menneskeliv og førte til at en person ble hardt skadet.
Hendelsesforløp
Dykkeklokka var nettopp tatt om bord etter at to dykkere hadde utført diverse arbeider på bunnrammen på produksjonssystemet på nordøst-Frigg. Dykkeklokka var koblet til kammersystemet, og de to dykkerne var kommet over i beboelsesenheten, hvor to andre oppholdt seg under trykk tilsvarende 90 meters vanndybde.
Ulykken oppsto ved at koplingslåsen løsnet slik at overtrykket i tunnelen og kammersystemet presset koblingslåsen av setet rundt flensen. Døra mellom kammersystemet og tunnelen var åpen. Derved oppsto det en eksplosjonsartet gassutstrømning som presset dykkeklokka bort fra kammersystemet. To dykkere som assisterte ved tilkoblingen ble kastet overende og sterkt skadet; den ene så alvorlig at han senere døde. De fire dykkerne i kammersystemet omkom på stedet.
En visuell inspeksjon av koblingslåsen ga ingen indikasjon på teknisk eller material svikt. Mutteren var i en stilling som gjorde det mulig å få bolten til å svinge fritt.
Tiltak
Oljedirektoratet pålegger operatører og dykkeselskaper å gjennomgå den operasjonelle og tekniske side av overføringsfasen mellom dykkerklokke og kammersystem. I den fase da det er åpent mellom klokke og kammersystemet er det meget viktig at så mange dører som mulig i kammersystemet er lukket. Oljedirektoratet vil også presisere at alle faser av dykkeoperasjoner skal gjennomføres i overensstemmelse med gjeldende prosedyrer.
Vessa Hanssen
Karin-Anna Hanssen som var best kjent som Vessa Hanssen, senere Vessa Hanssen Kleverud, (født 11. desember 1937 i Drammen, død 12. oktober 2008 samme sted) var en norsk operasanger (mezzosopran). Hun var datter av musikeren Øyvind Hanssen.
Vessa Hanssen tok sangundervisning hos Gunvor Mjelva fra hun var femten år gammel. Senere studerte hun hos Else Schjøtt i København, og professor Ernst Tempele i Wien.
Hennes debut skjedde på Den norske opera i 1963 som Ludmilla i Den solgte Brud. Etter flere mindre roller ble hun fast ansatt der fra 1967. Vessa Hanssen ble en av de førende kreftene, og sang alle de store rollene for sin stemme. Da hun trakk seg tilbake i 1990 hadde hun sunget 52 roller.
I 1989 giftet hun seg med ungdomsvennen Tore Kleverud og flyttet tilbake til hjembyen.
Hun mottok en rekke priser, blant annet Kritikerprisen i 1976, Den Norske Operas Venners Hederspris i 1981 og Æresdrammen i 1985.
Nawab
Nawab, også skrevet nawwab, er en indisk fyrstetittel. Ordet er urdu for «stedfortreder» og kommer fra arabisk via persisk.
Tittelen kom i bruk som tittel for høytstående embetsmenn, som visekonger eller guvernører, i Mogulriket, det muslimske riket som dominerte India fram til 1857. Tittelen gikk over til å bli en adelstittel og etter hvert også en fyrstetittel for herskerne i flere av de indiske fyrstestatene. Tittelen ble bare anvendt i de tilfeller fyrsten var muslim. Hinduistiske herskere kunne blant annet bære tittelen maharaja.
Sem Musikkorps
Sem Musikkorps er et brassband med base i Tønsberg.
Korpset, som ble stiftet 31. desember 1945, har deltatt i en rekke brassbandkonkurranser.
Walter Berry
Walter Berry (8. april 1929 - 27. oktober 2000) var en østerriksk lyrisk bass-baryton som nøt en fremtredende karriere innen opera. Han har blitt sitert som en av flere eksemplariske operatiske bass-barytoner av sin tid.
Biografi
Walter Berry ble født i Wien. Han studerte sang ved musikkakademiet i Wien og debuterte på scenen ved Wiener Staatsoper i 1947. Han ble fast medlem av selskapet i 1950, og ble med dette ensemblet hele sin karriere, selv om han foretok hyppige gjesteopptredener andre steder i Europa og i Storbritannia.
I 1952 gjorde Berry sin første opptreden ved Salzburg-festivalen, hvor han deretter opptrådte regelmessig. Mens han var i Salzburg, samarbeidet han med Herbert von Karajan som dirigerte Wiener Philharmoniker i en produksjon av Wolfgang Amadeus Mozarts opera Don Giovanni med Leontyne Price og Elisabeth Schwarzkopf. Mens han dukket opp i Wien og Salzburg tolket han et omfattende operarepertoar som inneholdt over hundre roller. Han fikk stor ros for sine tolkninger av Franz Schuberts lieder samt sanger av Gustav Mahler. Inkludert blant hans anerkjente gjengivelser av sakrale verk var: Johann Sebastian Bachs "pasjoner" og Ludwig van Beethovens Missa Solemnis.
Han gjorde mange minneverdige opptredener ved Metropolitan Opera i New York City på 1960- og 1970-tallet i roller som Barak i Die Frau ohne Schatten, Telramund i Lohengrin, Wotan i Die Walküre, Baron Ochs i Der Rosenkavalier, Don Pizarro i Fidelio, Don Alfonso in Così fan tutte, musikkmesteren i Ariadne auf Naxos og Leporello i Don Giovanni. Han sang sin siste Barak den 18. november 1984.
Berrys andre signaturroller inkluderte: Papageno i Mozarts Tryllefløyten, Figaro i Mozarts Figaros bryllup og Blåskjegg i Béla Bartóks Ridder Blåskjeggs borg. Han var også en kjent tolker av lieder og ble ofte akkompagnert under konserter av den tyske pianisten Sebastian Peschko. Berry dukket også opp i korverk. Å opptre i lette operetter, spesielt Die Fledermaus, var en av hans gleder. Utrolig nok dukket Berry aldri opp i London i rollen som han kanskje ble nærmest knyttet til, Papageno, til tross for en operakarriere som strakte seg over mer enn 40 år.
Walter Berry giftet seg med den ledende mezzosopranen Christa Ludwig i 1957 og samarbeidet med henne både på scenen og i flere innspillinger. Paret ble skilt i 1970.
Walter Berry døde i 2000 i en alder av 71 år i Wien etter et hjerteinfarkt. Han ble gravlagt på Heiligenstädter Friedhof kirkegård (del A, gruppe 1, nummer 263) i Wien.
Innspillinger
Berry var en produktiv innspillingskunstner og deltok i mange anerkjente operainnspillinger, inkludert de klassiske Otto Klemperer-innspillingene av Tryllefløyten (som Papageno) og Fidelio (som Don Pizarro), begge for EMI Records. Han spilte også inn Johann Sebastian Bachs sakrale oratorium Matteuspasjonen for Columbia Records med Otto Klemperer og Philharmonia Orchestra i 1961 og flere år senere for Deutsche Grammophon med Herbert von Karajan og Berlinfilharmonien i 1972.
Blant hans innspilte forestillinger er også: Béla Bartóks Ridder Blåskjeggs borg (London Records), Beethovens Missa solemnis (Deutsche Grammophon), Joseph Haydns Skapelsen (Deutsche Grammophon), Mozarts Cosi Fan Tutte og Figaros bryllup (begge EMI) samt Mozarts Bastien und Bastienne (Philips).
Kritikere ved magasinet Billboard bemerket at hans samarbeid med kona Christa Ludwig i en innspilling av Bartóks Ridder Blåskjeggs borg ble levert med dramatisk kraft og styrke. I 1967 berømmet Billboards kritikere også innspillingen hans med Ludwig av scener fra Richard Strauss Elektra, Die Frau ohne Schatten og Der Rosenkavalier utgitt i USA på RCA Victrola-etiketten, som fremragende og verdig Strauss beste tradisjoner. Berrys definitive innspillinger har gitt ham utmerkelsen av å bli sitert som en av de virkelig eksemplariske bass-barytonene og bassene innen opera.
Berry spilte inn på DVD som Don Pizarro, overfor Ludwig, James King og Josef Greindl; og som Papageno med Pilar Lorengar som Pamina; også som Leporello overfor Dietrich Fischer-Dieskau i tittelrollen og Josef Greindl, i en forestilling på tysk av Don Giovanni.
Spiceworld - The Movie
Spiceworld - The Movie (originaltittel: Spice World) er en britisk komedie og fra 1997 regissert av Bob Spiers. Filmen handler om popgruppa Spice Girls og deres opplevelser i London. De kjører rundt i en klassisk to etasjes London-buss, malt om til det engelske flagget. I løpet av fem dager har de putekrig, blir intervjuet av sjuskete reportere, møter romvesener, overnatter i et spøkelsesgods og jages av paparazzier. Det hele kulminerer med en konsert i Royal Albert Hall. Handlinga har en halvdokumentarisk stil og er krydret med de fleste av gruppas hits. Den er inspirert av The Beatles-filmen A Hard Day's Night fra 1964. Ved siden av medlemmene i gruppa medvirker flere britiske og amerikanske celebriteter i filmen. Blant dem Roger Moore, Meat Loaf og George Wendt.
Odeon til Herodes Atticus
Odeon til Herodes Atticus (gresk: Ωδείο Ηρώδου του Αττικού or Ηρώδειο) er et friluftsteater bygget i stein, lokalisert på den sørvestlige skråningen av Akropolis i Athen i Hellas. Teateret ble reist av den gresk-romerske aristokraten Herodes Atticus (101-171 e.Kr.), fullført i 161 e.Kr. og renovert i 1950. Teateret er bygget i typisk romersk stil. Det var det siste store antikke byggverket i dette området. Det er det best bevarte teateret ved Akropolis. Teateret ble benyttet til framføring av musikk, da som nå, og det avholdes musikkfestivalen i Athen der årlig.
Spiceworld - The Movie
Filmen hadde premiere like etter at albumet Spiceworld ble lansert. På nyåret startet de Spiceworld Tour, som var en omfattende turné som strakk seg fra februar til september.
Odeon til Herodes Atticus
Antikken
Teateret ble bygget i 161 e.Kr. av Herodes Atticus, en distingvert og rik gresk aristokrat og sofist som også tjenestegjorde som romersk senator. Han ble utnevnt som konsul i 143 som den første greker som holdt rangen consul ordinarius. På latin ble hans fulle navn gitt som Lucius Vibullius Hipparchus Tiberius Claudius Atticus Herodes. Han fremmet kunsten og var en kulturell velgjører av stor betydning, ikke bare i Athen, men i hele den gresktalende verden. Teateret ble opprinnelig teater med seteradene i en bred halvsirkel opp den bratte skråningen av Akropolis, inndelt i tre seksjoner og med frontal vegg av stein i tre etasjer og med et tak i tømmer, gjort av kostbart libanonseder. Teateret ble offisielt bygget til ære for hans hustru, Aspasia Annia Regilla som døde i 160.
Spiceworld - The Movie
Filmen ble dårlig mottatt av kritikerne, men ble en moderat publikumssuksess.
Odeon til Herodes Atticus
Antikken
Selv teateret er utendørs, er det ikke et amfiteater (som er helt runde), men et romersk teater som er halvrunde og hadde andre former for framførelser, hovedsakelig kulturelle og ikke sportslige, som gladiatorkamper. Romersk teater hadde sin opprinnelse i tidligere gresk teater, men romerne bygde sine strukturer på et fundament mens grekerne dro fordel av en åsside for publikums tribuner. I den forstand var Herodes Atticus’ Odeon er syntense av de to arkitektoniske tradisjonene. Det ble benyttet for musikalske konserter med kapasitet på 5 000 publikummere. Det varte intakt inntil det ble ødelagt og etterlatt i ruiner av et angrep fra herulere, en germansk stamme som herjet området i 267 e.Kr.
Spiceworld - The Movie
Om filmen
Spiceworld ble i all hovedsak innspilt i London. Opptakene ble gjort i løpet av 43 dager sommeren 1997.